شه‌فه‌ق نيوز/ پرخه‌پرخ ديارده‌يگه‌ ك بڵاوبوينه‌وه‌ى فراوانيگ ديرێد و ته‌نانه‌ت شه‌وانه‌ به‌شدارى سه‌رينيش ئه‌كا وه‌ل ژن و پياگ، وه‌لێ ئايا كاميان فيشتر پرخه‌پرخ ئه‌كا، ژن يا پياگ؟
له‌ ئاماريگ ئه‌وه‌ ده‌ركه‌فت ك ريژه‌ى پرخه‌پرخ پياوه‌يل 30% پيكهاوردگه‌و ريژه‌ى ژنه‌يليش نزيكه‌ى 20%، يه‌يش له‌وه‌ختيگ زوورم مه‌ردم باوه‌ڕيان ئه‌وه‌سه‌ ك ريژه‌ى پرخه‌پرخ پياوه‌يل له‌ وه‌خت خه‌فتن فريه‌ له‌ ريژه‌ى ژنه‌يل فيشتره‌.
جى باسه‌، هووكاره‌يل پرخه‌ فريه‌ن، گشتيانيش هاوبه‌شن له‌ كاريگه‌رى ته‌نگى كوناى هه‌ڵق ئاده‌ميزاد ك ئه‌دێده‌ هووكار پرخه‌و شايه‌ش ئى كونايشه‌ وه‌ بوونه‌ى له‌ش قه‌وييش ته‌نگتره‌و بدێ و روين زيايه‌يش فشار له‌بان مه‌جراى ئه‌و هه‌ناسه‌ داشتوود ك له‌يوا بكا هه‌وا وه‌ ناڕه‌حه‌ت بچوود و باێد، يه‌يش بيجگه‌ ئه‌وه‌گ دويكه‌ڵ جغاره‌يش و شيواز خه‌فتنيش شايه‌ت كاريگه‌رى داشتوون وه‌ل گه‌ورابوين ئاده‌ميزاد.
